|  |
| --- |
| **Poročilo o koraku voditelja** |
| Izpolni vse dele poročila. Prazen prostor poljubno razširi. |
| **Naslov koraka** |
| Krepitev nevodniških funkcij v veji IV |
| **Kratek povzetek** (v 3-5 stavkih povzemi vsebino koraka) |
| Želela sem, da bi tudi z nevodniškimi funkcijami delali na podoben način, kot z vodniki in podvodniki. Tako smo se na posebnih srečanjih dobivali po funkcijah, kjer smo v okviru specifičnih aktivnosti določene funkcije, spoznavali njihove naloge, pomen ter tudi krepili spoštovalen odnos do vseh funkcij v vodu. |
| **Ključne besede** |
| Funkcije, krepitev, naloge |
| **Analiza stanja** |
| V četi Klopi imamo 6 vodov s petimi ali šestimi člani. Imamo funkcije: vodnik, podvodnik, zastavonoša, gospodar, bolničar in kuhar. Vodniki in podvodniki imajo vodniška srečanja, kjer se voditelji posebej ukvarjamo le z njimi. Ostale funkcije so le podeljene, njihov pomen se je izgubil. Izrazil se je le na taboru, na srečanjih nimajo nobene posebne vloge. Nevodniške funkcije nimajo med izvidniki in vodnicami nobene vrednosti oziramo so zelo malo spoštovane. |
| **Namen** |
| Krepitev nevodniških funkcij v vodu, s spoznavanjem nalog in krepitvijo pomena le teh,na praktičen in uporaben način, s katerim se poveča poistovetenje izvidnika in vodnice z nevodniško funkcijo, ki jo opravlja. |
| **Cilji** |
| 1. Na jesenovanju dobi vsak/a izvidnik in vodnica funkcijo, ki jo bo opravljal/a v vodu. 2. Na jesenovanju vsak/a izvidnik in vodnica dobi označbo funkcije, ki jo opravlja, ki jih podelimo v slavnostnem kvadratu. 3. Na jesenovanju poteka aktivnost po funkcijah, preko katere izvidniki in vodnice spoznajo naloge svoje funkcije. 4. 26. novembra se po srečanju dobimo s kuharji, kjer ustvarimo kuharske knjige voda. 5. Kuharji za tri vodova srečanja, do zimovanja, pripravijo recept za izvirno jed, ki jo potem skupaj z vodom, pripravijo na ognju zunaj. 6. 3.decembra se po srečanju skupaj s funkcijo gospodarja, dobimo z gospodarjem stega, ki predstavi varnost pri delu in opremo v stegovem skladišču. 7. Na vodovem srečanju, 10.12., gospodar posreduje naučeno znanje svojemu vodu. 8. 7. januarja se po srečanju dobim s funkcijo zastavonoše. 9. Zastavonoša pošlje sms sporočila vsem v svojemu vodu en dan pred državnim praznikom. 10. Zastavonoše do 10.12. popravijo zastavice voda, glede na navodila voditeljev. 11. 3. Februarja se dobimo s funkcijo bolničarja, na katerem se nam pridruži zdravnica. 12. Bolničarji, 4.2., na vodovem srečanju, predstavijo osvojena znanja prve pomoči. |
| **Program** (načrt in opis dejavnosti) |
| 1. J E S E N O V A N J E (petek popoldne, sobota)   Na jesenovanju bo potekal začetni del, kjer bodo IV **prejeli svoje funkcije**. Glede prejema nevodniških funkcij se dogovorijo v vodu, glede na posameznikove vrline in želje.  Zvečer bo potekala **slavnostna ceramonija** – kvadrat, podelitev označb (lesene ploščice z nazivom funkcije)  Kličemo po vodih in vsakemu posebej podelimo funkcijo. Ceraomonija poteka zunaj, z baklami. Posebej poudarimo, da so vse funkcije častne in pomembne ter jih je potrebno opravljati odgovorno.  **Dopoldanska aktivnost po funkcijah** – IV se razdelijo v skupine glede na enake funkcije. Samostojno napišejo, katere so naloge njihovih funkcij. Voditelji jim pomagamo, dopolnjujemo. Na podlagi nalog si vsak naredi načrt, kako bo naloge svoje funkcije upeljal v življenje voda skozi skavtsko leto – na srečanjih, zimovanju, poletnem taboru.  Vsaka skupina potem še izdela skulpturo(das masa) svoje funkcije – kako si jo predstavljajo, da izgleda vizualno in ji pripiše lastnosti in vrednote, ki jih nosi. Zapišejo si jih tudi v svoje načrte, tako, da ne pozabijo, kaj jih odraža. Vsaka skupina predstavi izdelke drugim, tako vsi poznajo naloge vseh funkcij.   1. Srečanja z vsako funkcijo – po srečanjih čete (cca 1h)  * Srečanje s kuharji (26.11.2016)   Pregledamo načrt, ki smo si ga zadali na jesenovanju in se pogovorimo ob vprašanjih:  - Kaj nam je že uspelo storiti? Ali je zadane naloge težko izpolnjevati? Kako se počutiš v vodu? (10 min)  **Izdelava kuharskih knjig** – na mizo se da veliko različnih papirjev, škarij, lepilo, washitape, barvice, flumastre in šivanke ter skunec (za vezavo knjižic). Vsaka knjižica ima najmanj 6 strani. Na eno stran napišejo recept, ki si so ga izmislili, priredili …Na drugo stran pa kako jim je jed,na vodovem srečanju, uspela. Tako bo vsak kuhar na koncu leta imel **3 specialitete svojega voda**.  *Pred poletnim taborom voditelji iz vsake knjižice izberemo najboljšo jed in jo uvrstimo v jedilnik za poletni tabor.* ( 50 min)     * Srečanje z gospodarji (3.12.2016)   Z gospodarji se dobimo na travniku pri sestrah. Na srečanje povabimo gospodarja stega. Skupaj z njim predhodno pripravimo (voditelji IV) srečanje gospodarjev.  Pregledamo načrt, ki smo si ga zadali na jesenovanju in se pogovorimo ob vprašanjih:  - Kaj nam je že uspelo storiti? Ali je zadane naloge težko izpolnjevati? Kako se počutiš v vodu? (10 min)  Gospodar jim predstavi osnove varnosti pri delu – delo z nožem, sekiro ,žago, primerna obleka in obutev … Pogovorijo se tudi o shranjevanju orodja in vzdrževanju. Pozove se jih, da si pomembne podatke tudi zapišejo, saj jih bodo kasneje predstavili ostalim članom čete. (20 min)  Gospodar stega jim pokaže stegovo skladišče, da vidijo, kako imamo v praksi shranjeno in skladiščeno opremo. (10 min)  Gospodar stega jih odpelje v Kovino (trgovina z orodjem), kjer pogledajo, katera sekira je najprimernejša za poletni tabor IV.(20 min)  *Gospodar na naslednjem vodovem srečanju (10.12.2016) predstavi pridobljeno znanje.*   * Srečanje zastavonoš (7.1.2017)   Pregledamo načrt, ki smo si ga zadali na jesenovanju in se pogovorimo ob vprašanjih:  - Kaj nam je že uspelo storiti? Ali je zadane naloge težko izpolnjevati? Kako se počutiš v vodu? (10 min)  Pogledamo kakšne so mere vodove zastavice in kola in jih primerjamo z zastavicami voda. Do naslednjega srečanja morajo popraviti zastavico po danih merah, jo zašiti, popraviti, oprati. Povemo jim, da ima zastavica zelo velik vpliv na zunanji izgled voda. (20 min)  Razrežemo zastavice različnih držav. Skupaj povežemo različne države in njihove zastave. Opazujemo kakšne barve imajo zastave in preberemo nekaj dejstev o tem, kako so te zastave nastale (15min)  Na mizo razpremo velik letni koledar. Vsak dobi tudi pomanjšano različico tega koledarčka. Označimo si državne praznike, ko na domovih izobesimo slovensko zastavo. *Dogovorimo se, da zastavonoša člane voda opozori dan pred praznikom, da vsi zavedno praznujejo praznik in tudi oni izobesijo slovensko zastavo.* (25 min)   * Srečanje bolničarjev (3.2.2017) petek zvečer   Voditelji IV se predhodno dobimo z zdravnico (Mirjam Katič) in načrtujemo katera področja prve pomoči bi izpostavili.  Aktivnost za začetek srečanja – pantomima poškodb in bolezni; po porostoru skrijemo kartice poškodb in bolezni. Vsi naenkrat iščejo kartice. Ko nekdo najde kartico reče STOP in s pantomimo pokaže, kaj prikazuje sličica. Tisti, ki ugotovi, dobi točko in prav tako tisti, ki je našel kartico. (15 min)  Vse kartice kasneje položimo na mizo. Zdravnica, ki se nam takrat pridruži, razloži, kaj naredimo v primeru poškodb in bolezni, ki so na sličicah. (20 min)  Zdravnica nam pove, kaj je dobro imeti v ‘’žepni’’ prvi pomoči. Vsak dobi material za prvo pomoč (povoji, obliži, micropore …) in ga doda v žepno PP (ki jo imajo že od lani). (10min)  Pregledamo tudi pogosto uporabljene vrste zdravil in sirupov, ki so primerna za uporabo na taborih, zimovanjih, srečanjih… (10 min)  *Bolničarji naslednji dan, na vodovem srečanju, predstavijo pridobljeno znanje.* |
| **Preverba programa** |
| 1. *J E S E N O V A N J E (petek popoldne, sobota)*   *Na jesenovanju bo potekal začetni del, kjer bodo IV* ***prejeli svoje funkcije****. Glede prejema nevodniških funkcij se dogovorijo v vodu, glede na posameznikove vrline in želje.*  V vodih so resno vzeli nalogo in dodeljevali funkcije glede na posameznikove značilnosti in talente. Ker ni bilo vseh na jesenovanju, manjkajoči, niso mogli vplivati na izbor funkcije, a mislim, da se tega ne da popolnoma odpraviti, saj bo vedno nekdo manjkal.  *Zvečer bo potekala* ***slavnostna ceramonija*** *– kvadrat, podelitev označb (lesene ploščice z nazivom funkcije)*  *Kličemo po vodih in vsakemu posebej podelimo funkcijo. Ceraomonija poteka zunaj, z baklami. Posebej poudarimo, da so vse funkcije častne in pomembne ter jih je potrebno opravljati odgovorno.*  Kvadrat je bil resnično zelo slavnosten, saj smo pripravili tudi bakle, poseben čar pa je dodalo tudi sneženje. V naši četi navadno niso prejemali ploščic s funkcijam, tako, da so bili videti res počaščeni in veseli. Z velikim ponosom so sprejeli svojo funkcijo, menim, da smo delno že z uvodom razbili predsodek, da funkcije niso pomembne. Seveda pa bo za to potrebno še več časa in veliko dela, da se popolnoma odpravi.  ***Dopoldanska aktivnost po funkcijah*** *– IV se razdelijo v skupine glede na enake funkcije. Samostojno napišejo, katere so naloge njihovih funkcij. Voditelji jim pomagamo, dopolnjujemo. Na podlagi nalog si vsak naredi načrt, kako bo naloge svoje funkcije upeljal v življenje voda skozi skavtsko leto – na srečanjih, zimovanju, poletnem taboru.*  *Vsaka skupina potem še izdela skulpturo(das masa) svoje funkcije – kako si jo predstavljajo, da izgleda vizualno in ji pripiše lastnosti in vrednote, ki jih nosi. Zapišejo si jih tudi v svoje načrte, tako, da ne pozabijo, kaj jih odraža. Vsaka skupina predstavi izdelke drugim, tako vsi poznajo naloge vseh funkcij.*  Ugotovili smo, da so nekateri vodnioki že zelo podrobno razložili naloge funkcij, kar je močno olajšalo delo po skupinah. Načrt dela je bil za mlajše malo večji zalogaj,ampak smo z vztranjostjo in večjo mero pomoči prišli do končnega izdelka. So pa mlajši prišli na račun, ko so izdelovali skulpturo funkcije. Ker je zunaj zapadlo kar veliko snega, je tudi to močno vplivalo na pozitvno energijo in na gradnjo kipov. Pri lastnostih smo hitro prišli do številke 3, potem pa se je ustavilo. Zaključili smo, da so že tri lastnosti zelo pomembne in včasih cello težke za izpolniti. Bila sem zelo zadovoljna z dopoldansko aktivnostjo, saj je bilo zelo produktivno in živahno, otroci pa so z veseljem in navdušenjem sodelovali.   1. *Srečanja z vsako funkcijo – po srečanjih čete (cca 1h)*  * *Srečanje s kuharji (26.11.2016)*   *Pregledamo načrt, ki smo si ga zadali na jesenovanju in se pogovorimo ob vprašanjih:*  *- Kaj nam je že uspelo storiti? Ali je zadane naloge težko izpolnjevati? Kako se počutiš v vodu? (10 min)*  ***Izdelava kuharskih knjig*** *– na mizo se da veliko različnih papirjev, škarij, lepilo, washitape, barvice, flumastre in šivanke ter skunec (za vezavo knjižic). Vsaka knjižica ima najmanj 6 strani. Na eno stran napišejo recept, ki si so ga izmislili, priredili …Na drugo stran pa kako jim je jed,na vodovem srečanju, uspela. Tako bo vsak kuhar na koncu leta imel* ***3 specialitete svojega voda****.*  *Pred poletnim taborom voditelji iz vsake knjižice izberemo najboljšo jed in jo uvrstimo v jedilnik za poletni tabor. ( 50 min)*  Udeležile se ga je 5 kuharjev, manjkala je kuharica iz voda ježik. Načrta v tem času še niso imeli možnosti izpolnjevati, zato je bil pogovor o tem zelo kratek. Kuharji iz voda orlov, veveričk in martinčkov so še zmerom zelo navdušeni in polni energije. Kuharja iz voda sovic in levov pa sta delovala zdolgočaseno in z glavo povsem nekje drugje. Na polovici srečanja sta se le malo ‘prebudila’ in delovala malo bolj navdušeno.  Ko smo izdelovali knjižice je vse skupaj zelo lepo uspelo, bili so zadovoljni z izdelki in s svojo ‘posebno’ nalogo (recepti). Všeč mi je bilo druženje z manjšo skupino, saj sem se lahko ukvarjala res z vsakim posebej. Mislim, da tako lahko vidiš, kako deluje vsak otrok kot posameznik in v manjši skupini.  Kuharske knjigice so se do zdaj že kar malo pozgubile. Dva voda – sovice in veveričke, jih pridno polnita, drugim pa je vse to postalo bolj breme kot veselje.     * *Srečanje z gospodarji (3.12.2016)*   *Z gospodarji se dobimo na travniku pri sestrah. Na srečanje povabimo gospodarja stega. Skupaj z njim predhodno pripravimo (voditelji IV) srečanje gospodarjev.*  *Pregledamo načrt, ki smo si ga zadali na jesenovanju in se pogovorimo ob vprašanjih:*  *- Kaj nam je že uspelo storiti? Ali je zadane naloge težko izpolnjevati? Kako se počutiš v vodu? (10 min)*  *Gospodar jim predstavi osnove varnosti pri delu – delo z nožem, sekiro ,žago, primerna obleka in obutev … Pogovorijo se tudi o shranjevanju orodja in vzdrževanju. Pozove se jih, da si pomembne podatke tudi zapišejo, saj jih bodo kasneje predstavili ostalim članom čete. (20 min)*  *Gospodar stega jim pokaže stegovo skladišče, da vidijo, kako imamo v praksi shranjeno in skladiščeno opremo. (10 min)*  *Gospodar stega jih odpelje v Kovino (trgovina z orodjem), kjer pogledajo, katera sekira je najprimernejša za poletni tabor IV.(20 min)*  *Gospodar na naslednjem vodovem srečanju (10.12.2016) predstavi pridobljeno znanje.*  Vesela sem, da je bil gospodar stega pripravljen sodelovati. Srečanja so se udeležili vsi gospodarji. Izvidniki in vodnice so bili zelo navdušeni, ker jim o tem razlaga nekdo drug, ki ni IV voditelj. Bili so zelo ponosni, ker so lahko pogledali skladišče, saj ostali načeloma nimajo vstopa v stegovsko skladišče. Ker se je prva aktivnost (varnost pri delu) zelo zavlekla, nismo imeli časa iti v trgovino z orodjem. Odločili smo se, da bomo ta del izvedli enkrat v aprilu – ponovno z gospodarjem stega.  Skupina je bila veliko živahnejša od kuharjev. Povprečna starost otrok jebila malo višja in so bili tudi pogumnejši. Energija ni bila moteča in spet mi je bilo v užitek delati z manjšo skupino. Vem, da je bilo za izvidnike in vodnice zelo dobro, da je prišel na obisk gospodar stega, vendar je posledično meni osebno manjkal pristni stik z njimi – počutila sem se bolj kot poslušalka, kot voditeljica.  Vodniki so na vodniških srečanjih pohvalili gospodarje. Rekli so, da so jih dopolnili, kjer je bilo potrebno, drugače pa je vse potekalo gladko. Povedali so le, da je bilo potrebno nekaj časa, da so gospodarji pridobili ‘avtoriteto’ oiroma, da so jih ostali člani voda poslušali. Vodnikom je bilo všeč, da so ta del prevzeli gospodarji in s tem razbremenili vodnike.   * *Srečanje zastavonoš (7.1.2017)*   *Pregledamo načrt, ki smo si ga zadali na jesenovanju in se pogovorimo ob vprašanjih:*  *- Kaj nam je že uspelo storiti? Ali je zadane naloge težko izpolnjevati? Kako se počutiš v vodu? (10 min)*  *Pogledamo kakšne so mere vodove zastavice in kola in jih primerjamo z zastavicami voda. Do naslednjega srečanja morajo popraviti zastavico po danih merah, jo zašiti, popraviti, oprati. Povemo jim, da ima zastavica zelo velik vpliv na zunanji izgled voda. (20 min)*  *Razrežemo zastavice različnih držav. Skupaj povežemo različne države in njihove zastave. Opazujemo kakšne barve imajo zastave in preberemo nekaj dejstev o tem, kako so te zastave nastale (15min)*  *Na mizo razpremo velik letni koledar. Vsak dobi tudi pomanjšano različico tega koledarčka. Označimo si državne praznike, ko na domovih izobesimo slovensko zastavo. Dogovorimo se, da zastavonoša člane voda opozori dan pred praznikom, da vsi zavedno praznujejo praznik in tudi oni izobesijo slovensko zastavo. (25 min)*  Manjkal je zastavonoša voda levov. Ugotovili smo, da je na nekaterih zastavicah potrebno kar veliko popravil. Pogledali smo, kaj se da storiti in če je potrebno kakšno zastavico narediti še enkrat. To ni bilo preveč prijetno za njih, ker so izgledali, kot da se počutijo kar malo napadene, ker imajo zastavice toliko ‘napak’.  Aktivnost z zastavicami je razbila vso napetost. Zelo so bili navdušeni nad dejstvi,kakšni so pomeni različnih zastav sveta. Ker nam je ostalo še čisto malo časa, smo državne praznike vpisali zelo hitro.  Pred 8.2. so 4 zastavonoše poslala sporočila članom voda. Pošiljaji so jih preko Facebooka, kar se mi zdi čisto v redu. Pri dveh vodih, pa je vodnik spomnil zastavonoše, a se kljub temu nista odzvala. Tako so poročali vodniki. Glede izobešanja zastav pa nismo dobili podatkov. Nekateri so le komentirali, da doma nimajo slovenske zastave in je ne morejo izobesiti.   * *Srečanje bolničarjev (3.2.2017) petek zvečer*   *Voditelji IV se predhodno dobimo z zdravnico (Mirjam Katič) in načrtujemo katera področja prve pomoči bi izpostavili.*  *Aktivnost za začetek srečanja – pantomima poškodb in bolezni; po porostoru skrijemo kartice poškodb in bolezni. Vsi naenkrat iščejo kartice. Ko nekdo najde kartico reče STOP in s pantomimo pokaže, kaj prikazuje sličica. Tisti, ki ugotovi, dobi točko in prav tako tisti, ki je našel kartico. (15 min)*  *Vse kartice kasneje položimo na mizo. Zdravnica, ki se nam takrat pridruži, razloži, kaj naredimo v primeru poškodb in bolezni, ki so na sličicah. (20 min)*  *Zdravnica nam pove, kaj je dobro imeti v ‘’žepni’’ prvi pomoči. Vsak dobi material za prvo pomoč (povoji, obliži, micropore …) in ga doda v žepno PP (ki jo imajo že od lani). (10min)*  *Pregledamo tudi pogosto uporabljene vrste zdravil in sirupov, ki so primerna za uporabo na taborih, zimovanjih, srečanjih… (10 min)*  *Bolničarji naslednji dan, na vodovem srečanju, predstavijo pridobljeno znanje.*  Na srečanje so prišli vsi bolničarji. Z zdravnico je bilo vse dogovorjeno, a je žal morala prevzeti dežurstvo in se nam ni mogla pridružiti. Poskusila bom še enkrat, saj mislim, da bi bilo veliko zabavneje, če bi o prvi pomoči govorila zdravnica. Tako sem njeno vlogo prevzela jaz. Zelo dobro se je razpletla igra s pantomimo. Bili so zelo navdušeni in tekmovalni, kar užitek jih je bilo opazovati. Tudi pri nadaljnih pogovorih so kar lepo sodelovali, morala sem se truditi, da so vsi sodelovali in govorili enakomerno, enako časa.  Vodniki so jih pohvalili, a so še vedno veliko stvari morali dodati sami. Ena ura je bila premalo za toliko podatkov, naslednjič bi bilo dobro računati vsaj uro in pol ali celo dve uri. |
| **Preverba ciljev** |
| 1. *Na jesenovanju dobi vsak/a izvidnik in vodnica funkcijo, ki jo bo opravljal/a v vodu.*   Uspešno opravljeno.   1. *Na jesenovanju vsak/a izvidnik in vodnica dobi označbo funkcije, ki jo opravlja, ki jih podelimo v slavnostnem kvadratu.*   Uspešno opravljeno.   1. *Na jesenovanju poteka aktivnost po funkcijah, preko katere izvidniki in vodnice spoznajo naloge svoje funkcije.*   Uspešno opravljeno, izvidniki in vodnice pa so večino nalog spoznali/e že večer prej, ko si jim o tem govorili vodniki.   1. *26. novembra se po srečanju dobimo s kuharji, kjer ustvarimo kuharske knjige voda.*   Uspešno opravljeno.   1. *Kuharji za vsaj tri vodova srečanja, do zimovanja, pripravijo recept za izvirno jed, ki jo potem skupaj z vodom, pripravijo na ognju zunaj.*   Neuspešno.   1. *3.decembra se po srečanju skupaj s funkcijo gospodarja, dobimo z gospodarjem stega, ki predstavi varnost pri delu in opremo v stegovem skladišču.*   Uspešno opravljeno.   1. *Na vodovem srečanju, 10.12., gospodar posreduje naučeno znanje svojemu vodu.*   Uspešno opravljeno.   1. *7. januarja se po srečanju dobimo s funkcijo zastavonoše.*   Uspešno opravljeno.   1. *Zastavonoša pošlje sms sporočila vsem v svojemu vodu en dan pred državnim praznikom.*   Večina jih je opravila nalogo, kljub temu, da so zamenjali komunikacijsko sredstvo. Cilj se mi zdi uspešno opravljen.   1. *Zastavonoše do 10.12. popravijo zastavice voda, glede na navodila voditeljev.*   Neuspešno, nekateri še vedno nimajo kola prave dolžine in zarobljene zastavice.   1. *3. Februarja se dobimo s funkcijo bolničarja, na katerem se nam pridruži zdravnica.*   Delno opravljen. Srečanje je bilo, zdravnica se nam ni pridružila.   1. *Bolničarji, 4.2., na vodovem srečanju, predstavijo osvojena znanja prve pomoči.*   Uspešno opravljeno. |
| **Osebni napredek** *(spoznanja, kaj sem se s tem naučil, kako je to vplivalo na življenje skupine, ki jo vodim…)* |
| Na splošno sem z vsem delom zadovoljna. Še vedno vse ni popolnoma uspelo, se pa pozna razlika od lani in letos. Izvidniki in vodnice so veliko bolj poistoveteni/e s svojo funkcijo in lepo je videti, da so ponosni nase.  Sama sem zelo zadovoljna, da sem izpeljala takšen manjši project, kljub nepopolnim rezultatom. Dinamika se je spremenila v vodih,zdi se mi, da so bolj povezani, ker vsak nekaj doprinese na vodova srečanja, ne naredi vsega le vodnik. In seveda posledično tudi v celotni veji. |
| **Priporočila za voditelje** |
|  |
| **Ostale priloge** *(fotografije, gradiva … )* |
|  |